Fil 2:3 Advent 2: Volg Christus van eie na ander belang

**Hoe sien jy die mens om jou?**

Watter waarde ag jy die mens om jou?

Ons bly in ‘**n besonderse land met ‘n wye verskeidenheid van mense**.

* Ryk en arm
* Verskillende geslagte,
* Verskillende ouderdomme
* Verskillende lojaliteite en belangstelling
* Verskillende ras & tale
* Verskillende nerings en doelwitte in die lewe
* Stand en status in die lewe

Hierdie **ryke verskeidenheid kan ‘n groot bate** tot voordeel van almal wees
**of ‘n slaggat** wat irritasie, spanning, agterdog, minagting en self veragting veroorsaak.

**Waar plaas jy jouself tov die mense om jou?**

Dit bepaal: jou siening, jou houding, hoe jy hulle aanspreek en hantering

**Alwyn vertel** nou die oggend by die bybelstudie dat hulle op pad was Johannesburg toe en ‘n bakkie voor hulle ry baie naby aan die regterkant van sy baan op die snelweg. ‘n Motorfiets wat wou verby het vir hom beduie op pad te maak en die twee het in ‘n woordewisseling betrokke geraak. Die volgende oomblik het die bakkie en stamp hom dat die motorfiets ryer en sy fiets in 2 verskillende rigtings trek.

**Verlede Sondag na ‘n wonderlike doopdiens** het twee van die gaste hul borde in die kombuis gaan was. Daar is met hulle op so ‘n manier gepraat dat hulle nie kon glo hulle is by ‘n kerk tussen gelowiges nie.

Die laaste GTV byeenkoms het gehandel oor **Reformation & Reconciliation with special reference to the black & white community**

**of South Africa** Die pynlike wat daar uitgekom het van swart predikante is dat hulle soms in ‘n “baas klaas houding” hanteer word.

By die **afgelope spesiale sinode** – is daar hoe lank gestry oor die taal wat in die sinode gepraat moet word. Want daar is Afrikaanse predikante wat daarop aandring dat die sinode in Afrikaans moet geskied. Dit veroorsaak dat ‘n klomp nie Afrikaans sprekende afgevaardigdes afhanklik is van vertalers en dit vir hulle moeilik maak om in tyd te kan deelneem aan die vergadering.

**Van nature is elke mens net op homself ingestel**.
Dit is jou sondige aard.

Dit gaan oor jou eie eer, roem, voordeel,
jou status, prestige, voordeel en vooruitgang,

Jy sal selfs op ander trap
of jou oë vir ander se nood toemaak
of hulle degradeer in jou gedagtes,
net om jouself nie te verontrief.

**Maklik word ander se foute uitgewys**
of in volkleur geskilder
net sodat die spreker self beter voel
of vertoon…

Lees Fil 1:27-2:4

Wat leer die Heilige Gees in ons skrifgedeelte?

1. **Hoofsaak:** Jou lewenswandel moet in ooreenstemming met die evangelie wees. (verlede Sondag se preek)
2. **Alle** gelowiges moet **eensgesind, standvastig saam stry in geloof**.
	1. (Julle = Alle – daar is nie uitsonderings of verskonings nie. As jy glo in Jesus Christus, is jy deel van die “julle”.
	2. Eensgesind – beteken daar moet nie verdeeldheid of eie agendas wees nie. (later meer oor die eensgesindheid.)
	3. Standvastig – Bly op die pad van Jesus Christus. Moenie links of regs afwyk nie.
	4. Stry in geloof. Dit vra energie om doelgerig op die geloofspad te volhard.
3. Dit is ‘n **voorreg om Christus te dien**. Hierdie diens bestaan uit 2 dele:
	1. te glo.
	Wie glo se geloof wys in sy optrede…
	2. en te ly.
4. “*Aangesien julle die troos in Christus ondervind het, die aansporing deur die liefde, die gemeenskap deur die Gees, die innige meegevoel en meelewing – maak dan nou my blydskap volkome deur eensgesind te wees:*
**Hoe lyk die eensgesindheid?**
	1. een in liefde,
	2. een van hart
	3. een in strewe.

**Baie mense – ook gelowiges lewe net** om
1. ander te beïndruk of
2. hul eie behoeftes te dien.

Dit **gaan eintlik het oor hulself**
en so word die fondasie gelê vir tweespalt.
Jy teenoor die res… (Verskille tov baas, klaas, ryk, arm, ander ras of geslag)

Die **gemene deler tussen jou en ander gelowiges** is:

Alle gelowiges (Jy en ook die ander het:

1. Die troos in Christus ondervind.
Hy het in jou plek vir jou sondes betaal.
Hy het jou losgekoop van die ewige verderf.
2. Hy het jou so lief gehad dat Hy bereid was om in jou plek jou sondestraf te dra.
Sy liefde vir jou was so groot dat niks Hom kon stuit nie.
3. Hy het jou nie alleen gelaat nie.
Hy woon deur sy Gees in jou om jou te troos, te lei, te onderrig

**Dit het die Here nie net vir jou**, die unieke jy gedoen nie.
Hy het dit vir alle, alle gelowiges gedoen.

**Die geestelike eenheid is Christus!**
Hy bind jou en alle ander gelowiges saam.

Daarom **verwag Hy geestelike eenheid**;
dat gelowiges mekaar
\* moet liefhê
\* een in liefde,
\* een in hart en
\* een in strewe moet wees

**Jesus leer in Johannes 13:34**

“Ek gee julle ‘n nuwe gebod: Julle moet mekaar liefhê. Soos Ek julle liefhet, moet julle mekaar ook liefhê”

**Is dit die** **prentjie wat jy sien as jy na gelowiges om jou kyk?**
Ervaar jy liefde in jou hart vir hulle omdat
hulle deel van God se kinders is.

**Praat jy met en van hulle** asof hulle ook kinders van God is?

Nee, as jy eerlik wil wees,
moet jy erken – dit gaan eintlik maar oor jouself.
Ek, my bedieninge, my stokperdjie, my projekte.
My voorkeure, my kultuur, my sienswyse…

Daarom **klim ek so maklik op my troon of my besem**…
om ander gelowiges op die plek te hou waar ek hul plaas
Want my eie ek, eer, voorkeur en sienswyse is in gedrang.

Kyk wat leer die Here in ons teks:

**Moet niks uit selfsug of eersug doen nie**

**Moenie so begaan wees oor jou eie eer**
of om ‘n goeie indruk op ander te maak.
**Moenie so aan jou eie behoeftes dink**
dat jy jou verhouding met medegelowiges in spanning bring nie.

**Niks – beteken niks**.

Wanneer selfsug of eersug jou dryfveer is,
weet jy is op die verkeerde pad.

**Wat is die regte pad?**

“in nederigheid moet die een die ander hoër as homself ag. Julle moet nie net elkeen aan sy eie belange dink nie, maar ook aan dié van ander”

Paulus verwoord dit in Rom 12:3

*Kragtens die genade wat aan my gegee is, sê ek vir elkeen van julle: Moenie van jouself meer dink as wat jy behoort te dink nie. Nee, lê jou liewer daarop toe om beskeie te wees in ooreenstemming met die maat van geloof wat God aan elkeen toegedeel het.* (Want ons is almal deel van die liggaam van Christus – betoog hy verder)

**Daar is jou posisie**.
Dit is jou plek ten opsigte van ander mense.

Wie jy is, is net God se genade…

Jy **is deel van die liggaam van Christus**.

**Liggaamsdele is veronderstel om mekaar te dien**.
Selfsugtige ambisie verwoes die eenheid in die liggaam van Christus.
Dit laat gelowiges met mekaar wedywer

**(Fillipie was ‘n kosmopolitiese stad.** Mense het grieks gepraat maar Latyn was amptelike taal. Verskeie gode, Julius Caesar, Claudius en Augustus , die Egiptiese gode Isis en Seraps en verskeie ander is aanbid. Daar was ook ‘n Joodse tempel.
Paulus het op 2de sendingreis die gemeente gestig.

Die gemeente het bestaan uit mense met verskillende agtergronde & sosiale stande.

* Lidia was ‘n Joodse bekeerling uit Asië (Handl 16:14)
* Die slavin waarskynlik ‘n griek (Handl 16:16-17)
* Die tronkbewaarder sekerlik ‘n Romein (Hand 16:25-30)

**Dit laat ‘n mens aan ons SA samelewing dink**.
Kans vir konflik – legio)

Die **enigste manier hoe dit kan werk**
is om mekaar se belange op die hart te dra
en nie uit selfsug of eie eer – eie belang wil dien nie.

**Jesus Christus het die voorbeeld** kom stel.
Hy leer ons die gesindheid wat moet heers in die liggaam van Christus

*Dieselfde gesindheid moet in julle wees wat daar ook in Christus Jesus was:
Hy wat in die gestalte van God was,
het sy bestaan op Godgelyke wyse nie beskou as iets waaraan Hy Hom moes vasklem nie,
maar Hy het Homself verneder deur die gestalte van ‘n slaaf aan te neem
en aan mense gelyk te word.*

*En toe Hy as mens verskyn het, het Hy Homself nog verder verneder.
Hy was gehoorsaam tot in die dood, ja, die dood aan die kruis.*

*Daarom het God Hom ook tot die hoogste eer verhef
en aan Hom die Naam gegee wat bo elke naam is,
sodat in die Naam van Jesus elkeen wat in die hemel
en op die aarde en onder die aarde is,
die knie sou buig, en elke tong sou erken:
“Jesus Christus is Here!”
tot eer van God die Vader*.

**Probeer vir u die prentjie kry**:

* **Jesus Christus is van altyd af by God**
* Hy is aan God gelyk omdat hyself God is (Joh1:1,2)

**Dink** aan die eer en die heerlikheid wat daarmee saamgaan…
Dink aan die status wat dit behels: God vir ewig en altyd!
Skepper, Eienaar, in beheer van die ganse heelal. (Alles behoort aan Hom)
Sy wese, sy ego: Hy is God!

**Alhoewel Hy so verhewe is, het Hy mens geword**
om God se verlossingsplan tot uitvoer te bring.

Hy is van werklik God tot werklik mens.
‘n Man met die naam Jesus (nie ‘n skynmens nie)

**Wat ‘n vernedering..!**

Sondaars, skynheiliges wat Hom aankla en veroordeel…
Hulle kruisig Hom aan ‘n vloekhout..
Hy wat sonder enige sonde is,
betaal ‘n martel dood vir jou en my sondes.

**Onskuldig, rein, skoon, verhewe**
 en Hy word gereken, vuil, skuldig, skynheilig,
Ek sê weer: Wat ‘n vernedering.

**Uit liefde vir sy Vader, hy Jesus Christus vrywillig** hierdie pad geloop
en nie vasgeklem aan sy Goddelike wyse nie.

Hy het nie krampagtig vasgeklou aan sy status
op die mens neergekyk of vernederend van of met hul gepraat nie.

Hy **dien en bedien die mens in sy vernedering met liefde**,
sodat die gelowige mens status kan verhoog
van verlorene na kind van God.

**Wat ‘n gesindheid..!**

So **graag wil ons op ons regte staan**…
Hy het dit nie gedoen nie.

Dit is **die gesindheid wat daar in jou en my moet wees**.

Dit **is die houding wat van jou teenoor jou medemens verwag** word.
So wys jou lewe na Jesus Christus en God word verheerlik.

Amen